stanford-oval/wikipedia huggingface dataset:
פרס אוסקר למוזיקה המקורית הטובה ביותר
רשימת הזוכים > שנות ה-2010

| שנה | סרט | מועמדים |
| --- | --- | --- |
| 2010 (83) | הרשת החברתית | טרנט רזנור ואטיקוס רוס |
| 2010 (83) | 127 שעות | א. ר. רחמן |
| 2010 (83) | הדרקון הראשון שלי | ג'ון פוואל |
| 2010 (83) | התחלה | הנס צימר |
| 2010 (83) | נאום המלך | אלכסנדר דספלה |
| 2011 (84) | הארטיסט | לודוויק בורס |
| 2011 (84) | הרפתקאות טינטין: תעלומת החד-קרן | ג'ון ויליאמס |
| 2011 (84) | הוגו | הווארד שור |
| 2011 (84) | החפרפרת | אלברטו איגלסיאס |
| 2011 (84) | סוס מלחמה | ג'ון ויליאמס |
| 2012 (85) | חיי פיי | מייקל דאנה |
| 2012 (85) | אנה קארנינה | דאריו מרינלי |
| 2012 (85) | ארגו | אלכסנדר דספלה |
| 2012 (85) | לינקולן | ג'ון ויליאמס |
| 2012 (85) | סקייפול | תומאס ניומן |
| 2013 (86) | כוח משיכה | סטיבן פרייס |
| 2013 (86) | פילומנה | אלכסנדר דספלה |
| 2013 (86) | גנבת הספרים | ג'ון ויליאמס |
| 2013 (86) | היא | ויליאם באטלר ואוון פאלט |
| 2013 (86) | להציל את מיסטר בנקס | תומאס ניומן |
| 2014 (87) | מלון גרנד בודפשט | אלכסנדר דספלה |
| 2014 (87) | משחק החיקוי | אלכסנדר דספלה |
| 2014 (87) | בין כוכבים | הנס צימר |
| 2014 (87) | מר טרנר | גארי ירשון |
| 2014 (87) | התאוריה של הכל | יוהאן יוהנסון |
| 2015 (88) | שמונת השנואים | אניו מוריקונה |
| 2015 (88) | גשר המרגלים | תומאס ניומן |
| 2015 (88) | קרול | קרטר בורוול |
| 2015 (88) | סיקאריו | יוהאן יוהנסון |
| 2015 (88) | מלחמת הכוכבים - פרק 7: הכוח מתעורר | ג'ון ויליאמס |
| 2016 (89) | לה לה לנד | ג'סטין הורוויץ |
| 2016 (89) | סארו: הדרך הביתה | דסטין או'האלורן ווולקר ברטלמן |
| 2016 (89) | ג'קי | מיקה לוי |
| 2016 (89) | אור ירח | ניקולס בריטל |
| 2016 (89) | הנוסעים | תומאס ניומן |
| 2017 (90) | צורת המים | אלכסנדר דספלה |
| 2017 (90) | דנקרק | הנס צימר |
| 2017 (90) | חוטים נסתרים | ג'וני גרינווד |
| 2017 (90) | מלחמת הכוכבים: אחרוני הג'דיי | ג'ון ויליאמס |
| 2017 (90) | שלושה שלטים מחוץ לאבינג, מיזורי | קרטר בורוול |
| 2018 (91) | הפנתר השחור | לודוויג גורנסון |
| 2018 (91) | שחור על לבן | טרנס בלנצ'ארד |
| 2018 (91) | סיפורו של רחוב ביל | ניקולס בריטל |
| 2018 (91) | אי הכלבים | אלכסנדר דספלה |
| 2018 (91) | מרי פופינס חוזרת | מארק שיימן |
| 2019 (92) | ג'וקר | הילדור גודנאדוטיר (אנ') |
| 2019 (92) | 1917 | תומאס ניומן |
| 2019 (92) | נשים קטנות | אלכסנדר דספלה |
| 2019 (92) | סיפור נישואים | רנדי ניומן |
| 2019 (92) | מלחמת הכוכבים: עלייתו של סקייווקר | ג'ון ויליאמס |
רשימת הזוכים > שנות ה-20

| שנה | סרט | מועמדים |
| --- | --- | --- |
| 2020/21 (93) | נשמה | טרנט רזנור, אטיקוס רוס וג'ון באטיסט |
| 2020/21 (93) | הזהב של נורמן | טרנס בלנשרד |
| 2020/21 (93) | מאנק | טרנט רזנור ואטיקוס רוס |
| 2020/21 (93) | מינארי | אמיל מוסרי |
| 2020/21 (93) | חדשות העולם הגדול | ג'יימס ניוטון הווארד |
| 2021 (94) | חוֹלִית | הנס צימר |
| 2021 (94) | אל תסתכלו למעלה | ניקולס בריטל |
| 2021 (94) | אנקאנטו | ג'רמיין פרנקו |
| 2021 (94) | אמהות מקבילות | אלברטו איגלסיאס |
| 2021 (94) | כוחו של הכלב | ג'וני גרינווד |
| 2022 (95) | במערב אין כל חדש | האושקה |
| 2022 (95) | בבילון | ג'סטין הורוויץ |
| 2022 (95) | רוחות אינישרין | קרטר בורוול |
| 2022 (95) | הכול בכל מקום בבת אחת | בן לוקס |
| 2022 (95) | הפייבלמנים | ג'ון ויליאמס |
| 2023 (96) | אופנהיימר | לודוויג גורנסון |
| 2023 (96) | מעשייה אמריקאית | לורה קרפמן |
| 2023 (96) | אינדיאנה ג'ונס וחוגת הגורל | ג'ון ויליאמס |
| 2023 (96) | רוצחי פרח הירח | רובי רוברטסון |
| 2023 (96) | מסכנים שכאלה | ג'רסקין פנדריקס |
| 2024 (97) | הברוטליסט | דניאל בלומברג (אנ') |
| 2024 (97) | עד שיצא עשן לבן | האושקה |
| 2024 (97) | אמיליה פרז | קלמנט דוקול (אנ') וקמיל (אנ') |
| 2024 (97) | מרשעת | ג'ון פאוול (אנ') וסטיבן שוורץ |
| 2024 (97) | רוז הרובוטית | כריס באוורס (אנ') |
שיאים > רוב הפרסים והמועמדויות

מתייחס רק למועמדויות בקטגוריית המוזיקה המקורית, מועמדויות אחרות כגון לפרס השיר המקורי אינן כלולות:
| קטגוריה | שם | שיא | הערות |
| --- | --- | --- | --- |
| רוב הפרסים | אלפרד ניומן | 9 פרסים | מתוך 41 מועמדויות |
| רוב המועמדויות | ג'ון ויליאמס | 49 מועמדויות | מתוכן זכה ב-5 פרסים |
| רוב המועמדויות ללא זכייה | תומאס ניומן / אלכס נורת' | 14 מועמדויות |  |
שיאים > שיאי גיל

| שיא | שם | סרט | גיל |
| --- | --- | --- | --- |
| הזוכה המבוגר ביותר | אניו מוריקונה | שמונת השנואים | 87 שנים, 110 ימים |
| המועמד המבוגר ביותר | ג'ון ויליאמס | אינדיאנה ג'ונס וחוגת הגורל | 91 שנים, 349 ימים |
| הזוכה הצעיר ביותר | פרינס | גשם סגול | 26 שנים, 291 ימים |
| המועמד הצעיר ביותר | פרינס | גשם סגול | 26 שנים, 244 ימים |
שיאים > שיאי רצף

רק מלחין אחד זכה בשני פרסי אוסקר לפסקול באותה השנה. מרווין האמליש זכה ב-1973 בפרס הפסקול המקורי הטוב ביותר על הסרט כך היינו, ובפרס הפסקול המעובד הטוב ביותר על הסרט העוקץ. הוא זכה גם בפרס השיר הטוב ביותר באותה השנה על הסרט כך היינו, והוא האדם היחיד שזכה בשלושה פרסי אוסקר למוזיקה באותה השנה.
רק מלחין אחד זכה בפרס אוסקר לפסקול שלוש שנים ברציפות: רוג'ר הדנס זכה ב-1948 על הסרט מצעד הפסחא, ב-1949 על הסרט יום בניו יורק וב-1950 על הסרט אנני אוקלי אשת לפידות. בכל המקרים הוא זכה בפרס בשותפות עם מלחינים נוספים, ופרס נוסף לפסקול חולק באותה שנה.
שמונה מלחינים זכו באוסקר שנתיים ברציפות:
ריי היינדורף על הסרטים יאנקי דודל דנדי (1942) וזה הצבא (1943).
פרנץ וקסמן על הסרטים שדרות סאנסט (1950) ומקום תחת השמש (1951).
אלפרד ניומן על הסרטים עם שיר בליבי (1952) וקרא לי מאדאם (1953). הוא זכה שוב שנתיים ברציפות על הסרטים גבעת האהבה (1955) והמלך ואני (1956).
אדולף דויטז על הסרטים שבע כלות לשבעה אחים (1954) ואוקלהומה! (1955).
אנדרה פרווין על הסרטים ז'יז'י (1958) ופורגי ובס (1959). הוא זכה שוב שנתיים ברציפות על הסרטים ארימה לה דוס (1963) וגבירתי הנאווה (1964).
לאונרד רוזמן על הסרטים בארי לינדון (1975) ונועד לתהילה (1976).
אלן מנקן על הסרטים היפה והחיה (1991) ואלאדין (1992).
גוסטבו סנטאולאיה על הסרטים הר ברוקבק (2005) ובבל (סרט) (2006).
שיאים > נשים בפרס

עשר נשים קבלו מועמדות לפרס. אן רונל, טיילווית' קימרי, אנג'לה מורלי, מרילין ברגמן, רייצ'ל פורטמן, אן דאדלי, לין אהרנס, הילדור גודנאדוטיר, ג'רמיין פרנקו ולורה קרפמן. קימרי, ברגמן ואהרנס היו מועמדות על תרומתן ככותבות מילים.
ארבע נשים זכו בפרס. שלוש מתוכן על הלחנה: רייצ'ל פורטמן על אמה (1996); אן דאדלי על הסרט ללכת עד הסוף (1997); והילדור גודנאדוטיר על הסרט ג'וקר (2019). הרביעית היא מרלין ברגמן, שזכתה על כתיבת שירים לסרט ינטל בקטגוריית פסקול שירים, כשהיא חולקת את הפרס עם כותב השירים אלן ברגמן (בעלה) והמלחין מישל לגראן. גודנאדוטיר היא האישה היחידה שזכתה בפרס לבדה, דאדלי ופורטמן זכו בקטגוריית הפסקול לסרט המחזמר או קומי הטוב ביותר כשבמקביל ניתן גם פרס לפסקול סרט הדרמה הטוב ביותר.
הנשים עם מספר המועמדויות הרב ביותר הן רייצ'ל פורטמן, שהייתה מועמדת שלוש פעמים על הסרטים אמה (1996), תקנות בית השיכר (1999) ושוקולד; ואנגל'ה מורלי על הנסיך הקטן (1974) והנעל והוורד (1976).
האגדה של קורה: המאבק על רפבליק סיטי

| --- | --- |

עטיפת הכרך הראשון בטרילוגיה בתרגום לעברית. על גבי העטיפה נראים דמויותיהן של אווטאר קורה, אסאמי סאטו, מאקו ובולין כשהם על גשר קיושי ברפאבליק סיטי
 מידע כללי
 מאת:  מייקל דנטה דימרטינו
 איורים:  איירין קו (אנ')
 שפת המקור:  אנגלית
 תורגם לשפות:  איטלקית, עברית
 סוגה:  פנטזיה
 נושא:  להט"ב, שחיתות שלטונית, ספין אוף לסדרת הטלוויזיה "האגדה של קורה"
 מקום התרחשות:  רפאבליק סיטי, עולם הרוחות
 תקופת התרחשות:  לאחר הקרב על רפבאליק סיטי (174 AG)
 הוצאה
 הוצאה:  דארק הורס קומיקס
 מקום הוצאה:  ארצות הברית
 תאריך הוצאה:  26 ביולי 2017 (חלק ראשון)  17 בינואר 2018 (חלק שני)  22 באוגוסט 2018 (חלק שלישי)
 מספר עמודים:  48 (חלק ראשון)  49 (חלק שני)  51 (חלק שלישי)
 עורך:  דייב מרשל
 הוצאה בעברית
 הוצאה:  כנרת, זמורה, דביר
 תאריך:  2 בינואר 2025 (חלק ראשון)
 תרגום:  אורנה כץ
 מספר עמודים:  80 (חלק ראשון)
 מהדורות נוספות
 מספר כרכים:  3
 סדרה
 סדרת ספרים:  האגדה של קורה (קומיקס)
 הספר הבא:  האגדה של קורה: חורבות האימפריה
 מספר ספרים:  3
האגדה של קורה: המאבק על רפבליק סיטי (באנגלית: The Legend of Korra: Turf Wars) הוא רומן גרפי להט"בי רב-מכר בעל שלושה חלקים מאת מייקל דנטה דימרטינו. הרומן הוא חלק מהזיכיון האמריקאי "אווטאר: כשף האוויר האחרון" ומהווה המשך ישיר לעלילת העונה האחרונה בסדרת הטלוויזיה "האגדה של קורה". הספר מתרחש ברובו בעיר הבדיונית רפבליק סיטי והוא עוסק במערכת היחסים הקווירית של הדמויות אווטאר קורה ואסאמי סאטו, בפשיעה מאורגנת ובשחיתות שלטונית וקיבל תגובות תומכות מהמבקרים.
החלק הראשון של הטרילוגיה יצא לאור על ידי חברת ההוצאה דארק הורס קומיקס ב-26 ביולי 2017, החלק השני יצא ב-17 בינואר 2018 וב-22 באוגוסט יצא לאור החלק השלישי והאחרון של הטרילוגיה. שלושת החלקים צברו פופולריות רבה והעפילו לראש רשימות רבי המכר בזה אחר זה.
עלילה > רקע עלילתי

| --- | --- |
 :  ראו גם – עולם האווטאר, האגדה של קורה - דמויות
בסוף העונה האחרונה של האגדה של קורה מתואר הקרב על העיר רפאבליק סיטי במהלכו התרחש פיצוץ של נשק עוצמתי וחדשני המיוצר מרוחות, מה שגרם ליצירת שער רוחות חדש בלבה של העיר. הסדרה מסתיימת בכך שאווטאר קורה מציעה לחברתה הטובה אסאמי סאטו לצאת איתה לטיול משותף בעולם הרוחות.
עלילה > חלק ראשון

קורה ואסאמי עוברות לעולם הרוחות דרך שער הרוחות החדש שנפער בלב העיר ומתחילות את טיולן המשותף ברחבי עולם הרוחות. לקראת סיומו של הטיול, מתנשקות השתיים בפעם הראשונה. לאחר מכן, אסאמי משתפת את קורה כי במהלך שלוש השנים בהן קורה נעדרה מרפאבליק סיטי, היא הבינה כמה היא חשובה לה, וקורה אף היא משתפת כי הבינה שיש לה רגשות כלפי אסאמי באותה תקופה, לאחר שהורעלה כשאסאמי הייתה היחידה שעמדה לצידה.
בסיומו של הטיול, מבקרות השתיים את טונראק וסנה, הוריה של קורה בשבט המים הדרומי. למרות החשש, קורה ואסאמי מתוודות בפני הורי קורה על מערכת היחסים הזוגית שלהן. אף על פי שטונראק וסנה מקבלים זאת בשמחה ובהבנה, טונראק מציע כי על קורה להימנע מהחצנת עובדת היותה ביסקסואלית, מה שגורם לקורה לעזוב בכעס את הבית יחד עם אסאמי.
קורה ואסאמי מגיעות לרפאבליק סיטי, שם קורה צופה ברוח דרקון אשר מסלקת את איש העסקים וואניוג קיום שתכנן להקים פארק שעשועים סביב אזור שער הרוחות החדש. הרוח מפצירה בקורה לסגור את השער ומשסירבה קורה, הרוח אומרת לה כי היא האחראית לביטחונו של השער.
באותו הזמן ברפאבליק סיטי, לאחר עימות בין כנופיית "השילוש המסוכן" וכנופיית "הקריסטל", מצליחים שוטרי רפאבליק סיטי, ביניהם בולין שהצטרף למשטרה בעקבות מאקו אחיו, לעצור שניים מחברי השילוש ובאמצעותם מגלים השוטרים את שמו של המנהיג החדש של הכנופיה, טוקוגה. הם גם מגלים כיצד ניצל טוקוגה את התמוטטות העולם התחתון בעיר ואת דרכי השתלטותו על ה"טריאדות" (הטריטוריות של הכנופיות ברחבי העיר).
בינתיים, קורה ואסאמי מצטרפות לטנזן וז'ו-לי ומסייעות לחסרי הבית שבמחנה העקורים אשר הוקם למען אלו שביתם הושמד בקרב, בעוד הנשיא רייקו כלל לא טרח להתעניין במצב במחנה. לאחר שקורה, אסמאי וז'ו-לי פונות לרייקו בבקשת עזרה הוא מסכים לממן מקומות גורים לעקורים מתוך ניסיון לצבור אהדה בציבור ולצאת מהשפל הפוליטי בו הוא שרוי לקראת הבחירות המתקרבות.
לקראת ערב, קאיה חושפת בפני קורה ואסאמי כי היא לסבית, היא מספרת כי בתקופה שלפני מלחמת מאה השנים נוודי האוויר ואנשי אומת האש קיבלו בברכה את שלל הנטיות המיניות עד אשר שליט האש סוזין אסר על כך. לדבריה אווטאר קיושי, שהייתה ביסקסואלית בעצמה, לא הצליחה להביא שינוי בנושא ברחבי ממלכת האדמה, בעוד שבטי המים מקבלים זאת בברכה אך משתדלים לא להחצין זאת. היא אומרת להם כי הן עוד יידעו מתי יהיה הזמן הנכון לספר לאחרים על זוגיותן.
מיד לאחר מכן, ג'ינורה מזעיקה את צוות האווטאר אל מקום שער הרוחות שם מתפתח קרב עם טוקוגה במהלכו רוח דרקון אדום קוראת לשאר הרוחות באזור לצאת ולהגן על השער. רוח הדרקון תוקפת את אסאמי וטוקוגה כשהיא עובד דרך גופו של טוקוגה הלוך ושוב. לאחר מכן מורה הרוח לשאר הרוחות שבאזור לחזור לעולמם, ובסיום הקרב קורה פונה אל אסאמי והן מתנשקות, מה שחושף בפני כולם את זוגיותן.
עלילה > חלק שני

למחרת בבוקר, טנזן וקורה מגיעים שער הרוחות ומופתעים לגלות שחדלה פריחת הפרחים באזור והוא ריק מרוחות, טנזן מוצא הזדמנות לשבח את קורה על יחסיה עם אסאמי אך הם נאלצים להתרחק מהמקום לאחר שרוחות הצמחים הנבולים שבאזור החלו לתקוף את קאי ואת ילדיו של טנזן. לא הרחק משם, הם פוגשים את צבא האומות המאוחדות בפיקודו של גנרל אירו אשר באו להטיל סגר על שער הרוחות בעקבות הקרב אשר התרחש אמש.
קורה וטנזן פונים אל הנשיא רייקו בעת שהוא נשא נאום תעמולה אל מול העקורים. קורה מזהירה אותו שהוא יוצר מלחמה עם הרוחות ורייקו בתגובה ממריד את העקורים כנגדה. טנזן מסרב להצעת אסאמי להתמודד מול רייקו בבחירות לראשות העיר בטענה כי ימיו בפוליטיקה נגמרו. טנזן אומר כי ז'ו-לי ראויה להתמודד על ראשות העיר בעקבות ההיסטוריה שלה בעזרה לתושבים.
לאחר שמפקדת המשטרה לין בייפונג מסרבת לחקור את וואניוג קיום לגבי שיתוף פעולה עם השילוש המסוכן על מנת לפנות את אזור שער הרוחות יוצאים מאקו ובולין ומתחקרים את סקוצ'י, נער רחוב שהכירו מהעבר, העובד למען השילוש המסוכן. סקוצ'י, בהוראת טוקוגה מוסר כתובת מזויפת אשר בה המתין מטען חבלה שיועד לחסל את המפקדת בייפונג שניצלה ברגע האחרון בפשיטה על המקום.
כשאסאמי לא מופיעה לדייט עם קורה, הדבר מוביל את קורה, מאקו ובולין להבין שהיא נחטפה. כנופיית השילוש המסוכן תוקפת מחסן נשק של המשטרה, מתוך כוונה להשתמש בנשק שנשאר מהתקיפה של קובירה על רפאבליק סיטי כדי להשתלט על העיר. קורה, מאקו ובולין מנסים לעצור אותם, אבל נסוגים לאחר שטוקוגה מאיים להרוג את אסאמי אם הם יעצרו בעדו.
עלילה > חלק שלישי

נוודי האוויר נוחתים עם ביזוני האוויר בקרבת שער הרוחות המוקף בחומה שהקימו צבא האומות המאוחדות, וטנזן מודיע לגנרל אירו כי הם לא יעזבו את המקום עד אשר הצבא ייסוג מהמתחם.
לאחר שז'ו-לי מכריזה על התמודדותה לנשיאות רייקו מקבל דיווח על מחאת נוודי האוויר ומחליט להורות על פינויים בכוח אך נאלץ להפסיק לאחר שז'ו-לי מגיעה לאזור עם צוותי צילום ותומכים שמצטרפים לנוודי האוויר ומתחילים להפגין בעד שחרור שער הרוחות. בינתיים, טוקוגה מאיים על חייו של וואניוג קיום הכפות, כדי לאלץ את אסאמי לבנות מצבור של משאבות גז שימוקמו על ספינת אוויר, מתוך כוונה להשתמש בו כדי להכניע את רפאבליק סיטי.
קורה, מאקו ובולין חוברים לכנופיית הקריסטל על מנת לשחרר את קיום ואסאמי מידי השילוש המסוכן. ז'ארגלה מכנופיית הקריסטל מובילה אותם דרך מחילות תת-קרקעיות נסתרות עד למפעל אש האדמה הנטוש שם עבדו אסאמי וטוקוגה על משאבות הגז בספינת האוויר שלו אך טוקוגה מצליח לברוח יחד עם קיום ואסאמי על ספינת האוויר. הוא טס מעל שער הרוחות ומודיע לנשיא רייקו כי עליו להסיג את הצבא מהעיר ולא הוא יפזר גז רעיל ברחבי העיר. רייקו מורה לגנרל אירו להסיג את הכוחות ובו זמנית להשמיד את ספינת האוויר כשהיא מחוץ לגבולות העיר. אירו מספר לטנזן וקורה על ההוראה מה שגורם לקורה לרכב על גב ביזון אוויר אל עבר ספינת האוויר, שם היא נלחמת בטוקוגה, בעוד שאסאמי גוברת על אנשיו של טוקוגה ומטיסה את ספינת האוויר לעולם הרוחות במטרה למנוע מטוקוגה להשתמש בנשק שלו כנגד תושבי רפאבליק סיטי. טוקוגה אומנם נופל מספינת האוויר, אך שורד ובורח לעולם הרוחות.
בזמן שז'ו-לי עוסקת בחילוץ המפגינים מאזור השער בעקבות הגז שהתפשט באזור, רייקו נמלט לעיני המצלמות, מה שמשפיע על דעת הקהל לרעתו. מתוך הכרת תודה לקורה ואסאמי על הצלת חייו, קיום מוותר על תביעתו על השטח שסביב שער הרוחות, ובכך מסיים את הסכסוך עם הרוחות.
שלושה שבועות לאחר מכן, ערב הבחירות לנשיאות רפאבליק סיטי, בעצרת תמיכה בז'ו לי, קורה משלימה עם אביה, שבוחר לא לתת למסורות של בני עמו להשפיע על התנהגותו כלפי בתו. מאוחר יותר, ז'ו לי זוכה בבחירות בניצחון מוחץ על רייקו ובנאום הניצחון שלה מכריזה כי היא מאצילה את הסמכויות על שטח שער הרוחות לאומת האוויר. בעת הנאום קורה ואסאמי צופות בשער הרוחות החדש, מתחבקות, ומתוודות באהבתן זו לזו.
יצירה > רקע

סדרת הטלוויזיה המונפשת "האגדה של קורה" אשר נכתבה והופקה על ידי בריאן קונייצקו ומייקל דנטה דימרטינו, שודרה למשך 4 עונות בין 2012 ל-2014 על ידי ערוץ ניקלודיאון בתור סדרת ההמשך ליצירתם הקודמת של השניים "אווטאר: כשף האוויר האחרון". בפרק האחרון של הסדרה, נראו שתי הדמויות הנשיות הראשיות – אווטאר קורה ואסאמי סאטו, צועדות יחד אל שער הרוחות, במה שנחשב לצעד הראשון במערכת היחסים הרומנטית שלהן. הסצנה גררה תגובות חיוביות רבות בקרב המבקרים והצופים, ובשל כך, וכן בעקבות אמונתו של דימרטינו כי יש עוד הרבה לספר על עלילותיהן של דמויות הסדרה, הכריזו היוצרים ביולי 2015, במהלכו של כנס קומיק-קון, סן דייגו, על טרילוגיית קומיקס אשר תהווה המשך ישיר לעלילת העונה האחרונה בסדרת האנימציה. כמו כן, נחשף כי ספרי הטרילוגיה ייכתבו על ידי דימרטינו בעוד קונייצקו יסייע בכתיבה, וכי הם יצאו לאור על ידי חברת ההוצאה האמריקאית דארק הורס קומיקס.
יצירה > כתיבה

ביולי 2015 החל מייקל דנטה לעבוד על יצירת הטרילוגיה כשעל המעבר ממדיום הטלוויזיה למדיום הקומיקס התבטא בעצמו במהלך ריאיון כי הוא היווה אתגר עבורו, בעיקר בשל העובדה ש"מלחמות טריטוריה" היה הקומיקס הראשון שיצר, ואף בגלל שבעבר הורגל לשתף פעולה עם אחרים בכתיבת תסריטי הטלוויזיה שלו. בנוסף, אמר דנטה כי הוא גילה במהלך תהליך היצירה שהרקע שלו כאמן ובמאי הקל על המעבר למדיום הקומיקס שכן הוא כבר היה רגיל להמחיש טקסט בעזרת איורים ותמונות.
דנטה ציין כי התקשה לשלב את פרטי הדמויות והעלילה הרבים מתוכנית הטלוויזיה המקורית ברומנים הגרפיים, ובקשר למערכת היחסים של קורה ואסאמי ציין כי הוא: "לא רצה שהרומנטיקה שלהם תהיה מושלמת מדי, אך גם לא רצה להעמיס עליה יותר מדי סכסוכים".
יצירה > איור

באוקטובר 2015 הוכרזה בחירתה של האמנית האמריקאית בריטני ויליאמס (אנ') לתפקיד יוצרת הקומיקס אך היא פרשה לאחר מכן. בעקבות פרישתה, הוצע התפקיד לידידה של האמנית הדרום קוריאנית איירין קוה (אנ') אשר המליץ על קוה במקומו, ובאוקטובר 2016 הוכרזה בחירתה של קוה כמחליפה של בריטני בתפקיד.
קוה, אשר הייתה מעריצה של הזיכיון עוד לפני כן, גילתה שהרקע שלה באמנויות לחימה עזר לה להמחיש טוב יותר את סצנות הלחימה. היא התבקשה לצייר את האמנות בסגנון שלה במקום בסגנון סדרת האנימציה, וסגנונה תואר כ"נינוח ומשוחרר יותר".
בנוסף לדמויות סיניות, יפניות ואינואיטיות שהוצגו בעיקר בסדרת האנימציה, רצתה קוה לעצב ברומנים הגרפיים דמויות אסייתיות מגוונות יותר. כתוצאה מכך, נראים בקומיקסים דמויות אסייתיות נוספות כדוגמת בנגלדשי, קוריאני, וכן כמה תושבי דרום ודרום מזרח אסיה.
קוה תיארה את תהליך עבודתה כ"תהליך שיתוף פעולה עמוק", וציינה שהיא קיבלה משוב רב מדימרטינו, קונייצקו וניקלודיאון לאורך הדרך.
היסטוריית יציאה לאור והיקף מכירות

החלק הראשון של הטרילוגיה יצא לאור על ידי חברת ההוצאה דארק הורס קומיקס ב-26 ביולי 2017 ועם יציאתו צבר הספר פופולריות רבה בקרב מעריצי הסדרה כשבשבוע הראשון ליציאתו נמכרו כ-3,997 עותקים, מה שהפך אותו לרומן הגרפי השישי הנמכר ביותר בצפון אמריקה לאותו החודש. החלק השני יצא ב-17 בינואר 2018 והפך לרומן הגרפי הנמכר ביותר בצפון אמריקה באותו החודש עם סך מכירות משוערות של כ-6,262 עותקים. ב-22 באוגוסט יצא לאור החלק השלישי והאחרון של הטרילוגיה אשר טיפס גם הוא לראש רשימת הרומנים הגרפיים הנמכרים ביותר בצפון אמריקה באותו חודש עם סך מכירות משוער של כ-5,481 עותקים.
החלק הראשון של הטרילוגיה הפך לרומן הגרפי הנמכר ביותר של דארק הורס קומיקס לשנת 2017 בעוד החלקים השני והשלישי היו הנמכרים ביותר של ההוצאה לשנת 2018 על פי הסדר.
היסטוריית יציאה לאור והיקף מכירות > מהדורות מיוחדות ותרגומים

ב-13 במרץ 2019 הוציאו דארק הורס קומיקס מהדורה המאגדת את שלוש חוברות הקומיקס תחת כריכה אחת וב-16 בנובמבר 2022 יצאה גם בכריכה רכה.
בשנת 2021 יצא לאור תרגום המהדורה המורחבת באיטלקית. הוא תורגם על ידי המתרגמת אנאליסה זיגניאני ויצא לאור על ידי Tunué (איט').
ב-2 בינואר 2025 יצא לאור תרגום החלק הראשון של הספר לעברית. הוא תורגם בידי המתרגמת אורנה כץ ויצא לאור על ידי כנרת זמורה-ביתן דביר.
דיבוב הרומן הגרפי

ב-6 באפריל 2020, בעיצומה של מגפת הקורונה, הפיקו דארק הורס קומיקס משדר לייב מיוחד אשר שודר בפלטפורמת טוויץ' ובמהלכו המדבבים המקוריים של קורה ואסאמי – ג'נט וארני (אנ') וסיישל גבריאל (אנ') דיבבו את הדפים הראשונים מהחלק הראשון של הרומן הגרפי. ב-17 באפריל הועלה הסרטון לערוץ היוטיוב הרשמי של חברת ההוצאה, וב-15 ביוני הועלה הדיבוב בשילוב דפי הרומן לערוץ היוטיוב הרשמי של הזיכיון.
ב-27 במאי 2020, בעקבות הצלחת השידור הקודם, שודר לייב נוסף בו הצטרפו לוארני וגבריאל גם P.J בירן (המדבב של בולין), דייוויד פאוסטינו (המדבב של מאקו) ומינדי סטרלינג (המדבבת של לין ביפונג) והמשיכו לדבב את החלק הראשון של הרומן. ב-10 ביולי עלה הסרטון לערוץ היוטיוב של החברה.
ב-2 בספטמבר 2020 שודר לייב נוסף בו סיימו חמשת המדבבים לדבב את החלק הראשון של הרומן, וב-19 בספטמבר הועלה הסרטון לערוץ היוטיוב של החברה.
ב-24 ביוני 2022, פורסם בערוץ היוטיוב הרשמי של הזיכיון סרטון המשלב את דפי הרומן יחד עם הדיבוב שבצע במהלך הלייבים שבוצעו.
נושא הלהט"ב ברומן הגרפי

הסוף של תוכנית "האגדה של קורה", המתאר את שתי הדמויות הנשיות הראשיות בסדרה בתחילתה של מערכת יחסים קווירית זו עם זו, היה חסר תקדים באותן שנים בתוכניות המיועדות לילדים, אף שביקורת מסוימת הושמעה גם עקב אורכה הקצר של החשיפה. המעבר למדיום הקומיקס העניק ליוצרים גמישות רבה יותר להרחיב יותר את מערכת היחסים של שתי הדמויות ואף להציג את הנשיקה הראשונה שלהן.
מערכת היחסים בין קורה ואסאמי היה הנושא העיקרי של הטרילוגיה. דימרטינו אמר בריאיון שטבעי שהספרים יעניקו בולטות לזוג קווירי, זאת מכיוון שהוא וקונייצקו תמיד חשבו שהזיכיון הוא "מאוד כוללני" מהבחינה הזו. בנוסף הוא ציין כי בניגוד לסדרה המקורית שבה היו קפיצות זמן בין כל עונה, הוא הרגיש שחשוב לקוראי הקומיקס לחזות בשלבים המוקדמים של מערכת היחסים של קורה ואסאמי, כך שהחלק הראשון מהווה המשך ישיר ורציף לעלילת הפרק האחרון של סדרת הטלוויזיה.
בהמשך הטרילוגיה מתואר כיצד מקבלים המשפחה והחברים של הזוג את יציאתן מהארון, ונחשף לראשונה כי אווטאר קיושי וקאיה בתו של אנג היו קווירים בעצמם.
נושא הלהט"ב ברומן הגרפי > הומופוביה ברומן הגרפי

בחלק הראשון נחשפת לראשונה התייחסות האומות השונות בעולם האווטאר ללהט"ב, כאשר חלקם מתוארים כהומופובים. לפי דימרטינו, הוא וקונייצקו האמינו ש"הגישה הטובה ביותר היא להראות את ייצוג הלהט"ב מבעד לעדשת התרבויות השונות".
על ההחלטה להכניס הומופוביה ליקום הבדיוני, ציינה האמנית איירין קו כי "יש הרבה כוח בלראות דמויות אהובות ועוצמתיות כמו קורה ואסאמי, מתמודדות עם אותם מאבקים שאני (ואנשים קווירים אחרים) מתמודדים איתם". לדברי קו, הצוות הקריאטיבי רצה שהקוראים הלהט"בים יוכלו להזדהות עם קורה ואסאמי.
קבלה

"מלחמות טריטוריה" התקבל בקרב המבקרים כהמשך רשמי ו"טבעי" לסדרת האנימציה המקורית. ביקורות לחלק הראשון של הטרילוגיה שיבחו את כתיבתו של דימרטינו באופן כזה ששמר על מאפיינים דומים לסדרה המקורית, עד ש"זה באמת מרגיש כאילו אתה קורא את העונה החמישית של האגדה של קורה". החלק הראשון אף זכה בתואר "הקומיקס הטוב ביותר לכל הגילאים" של שנת 2017 על ידי המגזין האמריקאי אנטרטיינמנט ויקלי, ונבחר לאחד מ-15 הקומיקס המובילים של 2017 על ידי io9 (אנ').
המבקרים גם שיבחו את הרומנטיקה המתפתחת בין קורה לאסאמי, שתוארה כ"עמוד השדרה הרגשי" וכ"היבט החזק ביותר" של הרומנים הגרפיים.
ההרחבה של היסטורית הלהט"ב והוספת דמויות להט"ביות לזיכיון, זכתה לביקורות חיוביות: בעיתון האמריקאי "The A.V. Club" נכתב שזה הביא "עומק ניכר" לבניית העולם, המגזין הלהט"בי "Autostraddle"(אנ') הגיע למסקנה שהוא "גם מצוין לייצוג וגם מדויק לחיים האמיתיים". באתר "Critical hit" צוין: "זה קצת מטלטל ואנכרוניסטי לשמוע דמויות מפילות מונחים כמו 'יוצאים'. עם זאת, במגזין האינטרנטי "גיקלואיד" הושמעה ביקורת על ההרחבה המוגזמת של נושא הזוגיות בספר והחוסר באתנחתא קומית מספקת.
מבקרים ב-"Sci-fi Fantasy Network" וב-"CGMagazine" סימנו את הנבל הראשי טוקוגה כנקודת התורפה שבעלילה, והתאכזבו מחוסר העומק הרגשי והאידאולוגי שלו לעומת הנבלים בסדרת האנימציה. המבקר של "Geekiary" היה ביקורתי גם על ההרחבה הרדודה לטענתו בעלילות משנה מסוימות, כגון קמפיין הבחירות לנשיאות של רייקו. לעומת זאת, "ComicsVerse" כתבו שההתמודדות עם אלימות כנופיות ושחיתות פוליטית ברפאבליק סיטי הראתה את "הכבוד האינטלקטואלי" שיש לסדרה אל קוראיה הצעירים.
קבלה > קבלה של האמנות

האמנות של קו זכתה לשבחים על היותה ייחודית ומושכת במצד אחד, אך עדיין נאמנת לסגנון המוכר של סדרת האנימציה מן הצד השני. הסוקרים גם החמיאו לתיאור קטעי האקשן ה"דינמיים והמרגשים" שלה, כמו גם ל"תפיסה הניואנסית של הבעות הפנים ושפת הגוף". באתר סיקור הקומיקס "Newsarama" (אנ') נאמר כי הכוח העיקרי של קו הוא בהעברת רגשות הדמויות, אך הובעה אכזבה מסוימת לגבי הרקע היחסית "פשטני" ברומן.
המבקר ג'יימס ויטברוק מ-"io9", כתב כי האמנות של קו יחד עם הצביעה של קיליאן נג, הביאו לכמה נופים חיים ומפוארים.
האיורים בחלק הראשון שמתארים את החופשה של קורה ואסאמי בעולם הרוחות, אשר נצבעו על ידי Ng, זכו לשבחים מ-"Comic Crusaders" על "הפאנלים (אנ') היוקרתיים, הגדולים, המלאים בפנטזיה טהורה", הם תוארו על ידי "Geek.com" כ"דבר הטוב ביותר בספר", ובמגזין "גיקלואיד" הם תוארו כצבעוניים ושוקקי חיים.
ראו גם

האגדה של קורה (קומיקס)
ביאורים

↑  במהלך הקרב פלשה הגנרלית קובירה לרפובליקה המאוחדת של ארבעת האומות ובכלל זה לבירתה, רפאבליק סיטי, והחלה לתקוף את העיר בנשק חדשני עד אשר הובסה בידי אווטאר קורה
↑  שער רוחות – שער מעבר בין עולם בני האדם לעולם הרוחות. שני השערים הוותיקים ממוקמים בקטבים של כדור הארץ. עשרת אלפים שנה השערים היו סגורים עד שבסוף עונה 2 בהאגדה של קורה, קורה החליטה להשאירם פתוחים.
↑  זאת בעקבות האנרגיה הרוחנית אשר הייתה נצורה בנשק שהופק מרוחות הגפנים
↑  עולם הרוחות – העולם המקביל לעולם בני אדם. בו שוכנות הרוחות.
↑  מובן מהעובדה שכשגנרל אירו מזכיר את הקרב עם הרוחות הוא מציין שהוא התרחש "אתמול"
↑  המקור באנגלית: "didn't want their romance to be too perfect, but also didn't want to saddle it with too much conflict, either."
↑  עד עמוד 22
↑  מעמוד 22